Sute de studenți la Medicină se oferă voluntari pentru a intra în prima linie în lupta cu virusul SARS-CoV-2.
Au răspuns la chemarea medicilor și au venit să îi ajute. Sute de studenți la Medicină se oferă voluntari pentru a intra în prima linie. Studenții voluntari vor fi plătiți cu 2.500 de lei pe lună. Perioadă contractuală de două luni se consideră stagiu de practică.
Zi de zi auzim că cei care lucrează în secțiile de Terapie Intensivă sunt obosiți, epuizați și abia mai fac față. Numărul de paturi crește, dar cei din sistem sunt aceiași. Uneori chiar mai puțini, pentru că din păcate boala nu îi iartă nici măcar pe ei. În condițiile acestea, putem arunca o privire la ce se întâmplă la rezidențiat. În câteva ore se încheie repartizarea locurilor și posturilor pentru viitorii rezidenți. "În total sunt 300 de posturi șu locuri scoase la concurs anul acesta. Este vorba despre 32 de posturi, în total, în toată țara, este vorba despre cei care își vor face rezidențiatul într-un centru universitar, iar după cinci ani, cât durează rezidențiatul în Anestezie și Terapie Intensivă, vor avea un loc sigurat de muncă. Cele mai multe spitale care vor avea peste cinci ani proaspeți specialiști sunt în Capitală, precum Institutul Matei Balș, Spitalul Victor Babeș și Spitatul Grigore Alexandrescu. În Centrul Universitar Iași este scos un singur post concurs, în județul Vrancea, la Spitalul Orășenesc din Panciu. La Galați sunt două posturi, iar la Cluj-Napoca sunt trei. Două sunt în Maramureș și unul în Satu Mare", a transmis Ilinca Nazarie, corespondent Aleph News.